Na temelju članka 34. Statuta Općine Viškovo („Službene novine Općine Viškovo“, broj 3/18 i 2/20), Općinsko vijeće Općine Viškovo, na sjednici održanoj \_\_\_. \_\_\_\_\_\_ 2020.godine donijelo je

ODLUKU

o pravu na jednokratnu godišnju novčanu pomoć starijim osobama

Članak 1.

(1) Ovom se Odlukom uređuje pravo na jednokratnu novčanu godišnju pomoć (potporu) osobama s navršenih 65 godina života, te uvjeti i način ostvarivanja ovog prava.

Članak 2.

(1) Pravo na jednokratnu novčanu godišnju pomoć (potporu) priznaje se osobi s navršenih 65 godina života, koja je hrvatski državljanin s prebivalištem na području Općine Viškovo u neprekidnom trajanju od najmanje pet (5) godina prije dana podnošenja zahtjeva, te osobi sa statusom stranca ili statusom osobe bez državljanstva ako u trenutku podnošenja zahtjeva najmanje pet (5) godina neprekidno ima odobren stalni boravak i prijavljeno prebivalište na području općine Viškovo ili najmanje pet (5) godina neprekidno ima odobren privremeni boravak i prijavljeno boravište na području Općine Viškovo.

(2) Pravo na jednokratnu novčanu godišnju pomoć (potporu) osobi s navršenih 65 godina u trenutku podnošenja zahtjeva za ostvarivanje prava na jednokratnu novčanu godišnju pomoć (potporu) Korisnik i članovi zajedničkog kućanstva nemaju iskazano dospjelo dugovanje prema Općini Viškovo.

(3) Zajedničkim kućanstvom u smislu ove Odluke smatra se svaka obiteljska ili druga zajednica osoba, koje zajedno žive i podmiruju troškove života bez obzira na srodstvo,

(4) Korisnik koji ima u vlasništvu ili suvlasništvu kuću, stan ili drugu nekretninu koja mu ne služi za podmirenje osnovnih stambenih potreba i čijim bi se stavljanjem u promet mogli ostvariti dodatni prihodi, nema pravo na jednokratnu godišnju novčanu pomoć (potporu) iz stavka 1. ovog članka**.**

Članak 3.

(1) Pravo na pomoć iz članka 1. ove Odluke, za tekuću kalendarsku godinu, ostvaruje Korisnik koji je bez prihoda ili čiji je ukupni mjesečni prihod manji od **3.000,00 kuna mjesečno,** a visina pomoći utvrđuje se sukladno članku 4. ove Odluke.

Članak 4.

Visina pomoći iz članka 1. ove Odluke utvrđuje se na način da se Korisniku koji sukladno odredbama ove Odluke ostvaruje pravo na jednokratnu pomoć za tekuću kalendarsku godinu isplaćuje iznos ovisno o visini prosječnih mjesečnih prihoda isplaćenim u godini koja prethodi godini predaje zahtjeva, a koje je korisnik dokazao sukladno članku 6. ove Odluke i to na sljedeći način:

* Korisnik za kojeg se utvrdi prosječna visina ukupnog mjesečnog prihoda iz prethodne godine u iznosu do 1.500,00 kuna ostvaruje pravo na jednokratnu pomoć u iznosu od 1.000,00 kuna,
* Korisnik za kojeg se utvrdi prosječna visina ukupnog mjesečnog prihoda iz prethodne godine u iznosu između 1.500,01 kuna i 2.500,00 kuna ostvaruje pravo na jednokratnu pomoć u iznosu od 600,00 kuna,
* Korisnik za kojeg se utvrdi prosječna visina ukupnog mjesečnog prihoda iz prethodne godine u iznosu između 2.500,01 kuna i 3.000,00 kuna ostvaruje pravo na jednokratnu pomoć u iznosu od 400,00 kuna.

Članak 5.

(1) Pomoć iz članka 1. ove Odluke izvršit će se jednom godišnje, a zahtjevi se zaprimaju u razdoblju od 15. veljače do 15. ožujka tekuće godine.

 (2) Osobe u pritvoru ili na izdržavanju kazne zatvora, ne ostvaruju pravo iz članka 1. ove Odluke.

Članak 6.

(1) Postupak za ostvarivanje prava iz članka 1. ove Odluke pokreće se na zahtjev Korisnika, odnosno skrbnika.

(2) Isprave, odnosno dokaze koje Korisnik treba priložiti odnosno predočiti uz zahtjev iz stavka 1. ovog članka utvrđuje nadležno upravno tijelo Općine.

(3) Pod ukupnim mjesečnim prihodima smatraju se prihodi propisani Zakonom, odnosno sva financijska i materijalna sredstva koja samac ostvari po osnovi rada, mirovine, prihoda od imovine ili na neki drugi način.

(4) U ukupni mjesečni prihod ne ulazi prihod od zajamčene minimalne naknade i svi prihodi koje pojedinac ostvaruje sukladno aktu temeljem kojeg se utvrđuju prava iz socijalne skrbi koja osigurava Općina Viškovo te oni prihodi koji se sukladno članku 31. Zakona o socijalnoj skrbi ne uračunavaju u prihode prilikom izračunavanja zajamčene minimalne naknade .

(5) O zahtjevu za priznanje prava iz članka 1. ove Odluke odlučuje nadležno upravno tijelo rješenjem.

Članak 7.

Zahtjevi za ostvarivanje prava iz članka 1. ove Odluke za tekuću 2020. godinu zaprimat će se od prvog do posljednjeg dana mjeseca koji slijedi nakon mjeseca u kojem će Odluka stupiti na snagu.

Članak 8.

Nadležno upravno tijelo Općine zadržava pravo pravovremenog provjeravanja podataka iz jedinstvenog registra računa Financijske agencije ali i ostalih podataka o činjenicama i okolnostima koje utječu na ostvarivanje prava.

Članak 9.

Ova odluka stupa na snagu osmog dana od dana objave u „Službenim novinama Općine Viškovo“.

KLASA:

URBROJ:

Viškovo, \_\_\_\_\_\_\_\_\_2020. godine

 OPĆINSKO VIJEĆE OPĆINE VIŠKOVO

 Predsjednica Općinskog vijeća

 Ksenija Žauhar, mag. paed.

OBRAZLOŽENJE

Odluke o pravu na jednokratnu godišnju novčanu pomoć starijim osobama

Razvoj lokalne zajednice i rast standarda kvalitete života jedan je od osnovnih strateških ciljeva Općine Viškovo. Svjestan činjenice da su brojne osobe s navršenih 65 godina života na granici siromaštva, da im je adekvatna zdravstvena zaštita nerijetko financijski nedostupna, da im nedostaje kvalitetna institucionalna i izvaninstitucionalna skrb, predlagatelj je izradio Prijedlog Odluke o pravu na jednokratnu godišnju novčanu pomoć starijim osobama.

Pravo na jednokratnu novčanu godišnju pomoć priznaje se osobi s navršenih 65 godina života, koja je hrvatski državljanin, stranac ili osoba bez državljanstva, koja najmanje 5 (pet) godina u neprekidnom trajanju, a prije dana podnošenja zahtjeva ima prijavljeno prebivalište ili boravište na području Općine Viškovo.

Prijedlogom Odluke o pravu na jednokratnu novčanu godišnju pomoć starijim osobama koje su bez prihoda ili čiji je ukupni mjesečni prihod manji od 3.000,00 kuna mjesečno omogućava se jednokratna novčana godišnja pomoć u iznosu od 400 do 1000 kuna, ovisno visini ukupnog mjesečnog prihoda korisnika.

Pod ukupnim mjesečnim prihodima smatraju se prihodi propisani Zakonom, odnosno sva financijska i materijalna sredstva koja samac ostvari po osnovi rada, mirovine, prihoda od imovine ili na neki drugi način osim prihoda od zajamčene minimalne naknade i svih prihoda koje pojedinac ostvaruje sukladno aktu temeljem kojeg se utvrđuju prava iz socijalne skrbi koja osigurava Općina Viškovo te onih prihoda koji se sukladno članku 31. Zakona o socijalnoj skrbi ne uračunavaju u prihode prilikom izračunavanja zajamčene minimalne naknade.

Zakonom o pravu na pristup informacijama („Narodne novine“ br. 25/13 i 85/15) propisana je obveza jedinicama lokalne samouprave da u svrhu savjetovanja sa zainteresiranom javnošću javno objave na internetskim stranicama, na lako pretraživ način i u strojno čitljivom obliku, prijedloge općih akata kojima se uređuju pitanja od značenja za život lokalne zajednice odnosno kojima se utječe na interese građana i pravnih osoba. Stoga će se, sukladno Zakonu o pravu na pristup informacijama, za prijedlog ove odluke provesti savjetovanje s javnošću obzirom da se ovim prijedlogom Odluke utječe na interese građana i pravnih osoba. Savjetovanje s javnošću provest će se u trajanju od 30 dana.

 Općinska načelnica:

 Sanja Udović, dipl. oec., v.r.